Mobilitetspyramiden

**Mobilitetspyramiden**, også kalt **omvendt transportpyramide** eller **omvendt trafikkpyramide**, eller  , er et prinsipp for bærekraftig transport som prioriterer transportformer som fremmer helse, det sosiale og viktige samfunnsfunksjoner i et hierarki. Det brukes av forkjempere for trafikksikkerhet over hele verden og i retningslinjer for trafikkdesign. 

I 2020 undersøkte myndighetene i Storbritannia å legge inn bestemmelser om et slikt trafikanthierarki i trafikkforskriftene hvor fotgjengere prioriteres. Den omvendte trafikkpyramiden er sentral i australsk transportplanlegging.

## Historie
Konseptet ble først utarbeidet i 1992 for canadiske *Ottawalk* og *Transportation Working Committee for Ottawa-Carleton Round-table on the Environment*, og sa bare "Gå, sykle, ta buss, kjøre lastebil, bil".

I 1994 publiserte Chris Bradshaw artikkelen *The Green Transportation Hierarchy: A Guide for Personal &#x26; Public Decision-Making*, og den ble oppdatert i 2004. Bradshaw var del av en gruppe for fotgjengere i USA, og i hierarkiet foreslo han å rangere passasjertransport basert på miljøutslipp. Rangeringen var: Gange, sykling, offentlig transport, bildeling og til slutt privat bil.

## Faktorer
# Modalitet (transportmiddel)
# Energikilde (egen kropp, elektrisk, petroleum, energimiks)
# Turlengde (personkilometer, kjøretøykilometer)
# Turhastighet
# Kjøretøystørrelse (hvor stor plass kjøretøyet krever)
# Kabinfaktor (plassutnyttelse i kjøretøyet)
# Tursegment
# Turformål
# Reisende


File:Multi-modal (476756) - The Noun Project.svg|Intermodal persontransport innebærer bruk av to eller flere typer transport for å gjennomføre en reise


## Adopsjon
Hierarkiet har blitt rettet både mot individer og deres livsstilsvalg, og mot offentlige myndigheter for å styre ressurser, utvikling og sanksjoner. Bradshaw har beskrevet hierarkiet som logisk, og at effekten av å bruke det vil være radikal.

Modellen avviser konseptet om det balanserte transportsystemet hvor brukere antas å stå fritt til å velge mellom mange forskjellige, men likevel "like gode" transportmidler. Argumentasjonen for dette er at valg av transportmidler som generelt ansees som rangert lavt (gange, sykling, offentlig transport) ansees å generelt ha stor innvirkning på andre valg.

## Se også
* Beskyttet kryss, et vegkryss der syklister og fotgjengere er skilt fra bilister
* Gangbarhet, at et sted er fremkommelig, tilgjengelig og velkommende for fotgjengere
* Indusert etterspørsel, når økning i tilbudet gir prisnedgang og økt forbruk
* Komplett gate, transportpolitikk og designtilnærming om at gater skal være trygge for alle brukere og transportformer
* Ta tilbake gatene, endring av gater fra å fokusere på bilbruk til annen bruk
* Rågjengeri, ulovlig gange
* Råsykling, hensynsløs sykling
* Sykkelaktivisme, aktiviteter til støtte for sykling
* Sykkelbarhet, hvor egnet et sted er for sykling
* Sykkelvennlig, utforming og tiltak som gjør det enklere, attraktivt og tryggere å sykle i trafikken
* Sykling på fortau, sykling i blandet trafikk sammen med fotgjengere
* Trafikk, bevegelse av trafikanter, inkludert fotgjengere, dyr, kjøretøy, trikker, busser og andre transportmidler
* Trafikksikkerhet, metoder og tiltak for å redusere risikoen for at mennesker skades eller drepes i trafikken
* *[[Trafikksikkerhetshåndboken]]*, oversikt over aktuell kunnskap om virkninger av trafikksikkerhetstiltak av Transportøkonomisk institutt (TØI)

## Referanser